Slovenska kronika, 2.7.2008


Naslov: Steklarstvo Resnik odprlo nove prostore

Tekst za voditelja:

T- Krško /

Steklarstvo Resnik, ki ga vse od ustanovitve leta 1977 vodi krški podjetnik in eden prvih obrtnikov v krški občini Miran Resnik, je v Obrtni coni v Krškem odprlo nove proizvodne prostore. Tako imajo zdaj skupaj pet tisoč kvadratnih metrov proizvodnih površin, zadnja širitev pa je bila mogoča le tako, da so odkupili sosednjo proizvodno halo, jo podrli, razširili svojo in jo opremili z novimi stroji. Steklarstvo Resnik se ukvarja z obdelavo ravnega stekla, četrtino proizvodnje izvozijo, posredno pa še enkrat toliko, delajo pa predvsem za pohištveno industrijo in po naročilu. Zdaj zaposluje 45 ljudi, postopoma pa jih nameravajo zaposliti še nekaj.

